《寄湖口刘少魏主簿求皂湖石》
宋代·喻良能

平生爱石似奇章，老矣一拳犹未致。
夜来梦绕太湖侧，万玉嶙峋清有味。
梦回身复落红尘，闻道皂湖山可人。
幸致一峰为我寿，为君作诗传不朽。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。